Економско – трговинска школа Бор

Профилни тим ФА, ЕТ и К

Бор, 30.03.2011.г.

 **ИЗВЕШТАЈ СА ТРЕЋЕГ КЛАСИФИКАЦИОНОГ ПЕРИОДА ШК.2010/2011.ГОД.**

 **ЗА ПРОФИЛНИ ТИМ ФА, ЕТ и К**

На седницама одељењских већа на трећем класификационом периоду које су одржане 29.03.2011.г. са почетком у 17 сати је разматран успех одељења која припадају овом профилном тиму. Профилни тим ФА, ЕТ и К се састоји од укупно 7 одељења са 179 ученика, и то 4 одељења образовног профила финансијски администратор, 2 одељења образовног профила комерцијалиста и 1 одељења образовног профила економски техничар.

По питању успеха стање је приказано у следећој табели:

|  |  |  |  |
| --- | --- | --- | --- |
| **Одељење** | **Број ученика** | **Позитиван успех** | **Недовољан успех** |
| **Укупно** | **са 1 недовољном** | **са 2 недовољне** | **са 3 и више недовољних** |
| I1  | Финансијски администратор | 24 | **22**  | 91,67 % | **2** | 8,33 % | **2** |  |  |
| III1 | Финансијски администратор | 24 | **20** | 83,33 % | **4** | 16,67 % | **4** |  |  |
| II1 | Финансијски администратор | 24 | **18** | 75 % | **6** | 25 % | **4** | **1** | **1** |
| I2 | Комерцијалиста | 25 | **15** | 60 % | **10** | 40 % | **3** | **4** | **3** |
| IV1 | Финансијски администратор | 24 | **14** | 58,33 % | **10** | 41,67 % | **6** | **1** | **3** |
| II2 | Комерцијалиста | 24 | **6** | 25 % | **18** | 75 % | **9** | **2** | **7** |
| IV2 | Економски техничар | 34 | **5** | 14,71 % | **29** | 85,29 % | **10** | **9** | **10** |
|  | **179** | **100**  | **55,9 %** | **79**  | **44,1 %** | **38 (21,2 %)** | **17 (9,5 %)** | **24 (13,4 %)** |

Из датих подтака се може видети да су најбољи успех остварили ученици од првог до трећег разреда образовног профила финансијски администратор који имају највећи проценат позитивности јер је од 72 ученика који припадају овим одељењима профилу њих 60 остварило позитиван успех што износи 83%. Од свих ученика овог профила је најбољу позитивност остварило одељење првог разреда, а најслабију одељење четвртог разреда. Међутим, с обзиром да у одељењу четвртог разреда највећи број ученика има 1 недовољну, а увидом у извештај наставника о успеху може се видети да у одељењу само једна ученица има 5 недовољних оцена, а да остали имају 3 и мање, ова ситуација није алармантна. Без обзира на ово, ђаке са недовољним оценама ипак треба подстицати да их на време исправе, нарочито јер су у питању матуранти.

Одељење економских техничара бележи јако слабу пролазност, а посебно забрињава то што постоји велики број ученика са 2, 3 или више недовољних оцена. Кроз разговор наставника на одељењском већу и увидом у извештај одељењског старешине је уочено да је највећи број недовољних оцена из предмета пословна економија и предмета монетарна економија и банкарство. Међутим, предметни наставник је образложила ово стање тиме да је са овим одељењем из ових предмета започет вишефронтални начин рада тако да су недовољне оцене које ђаци имају у ствари формалне опомене због неблаговременог рада, а које неће ући у крајњу оцену. У том смислу је ситуација ублажена, али се ипак јавља забринутост, нарочито ако се узму у обзир и неоправдани изсотанци о којима ће касније бити речи.

Од два одељења комерцијалиста је бољи успех остварило одељење првог разреда, при чему пролазност и нније буде задовољавајућа, с обзиром да је у питању одељење првог разреда. Одељење комерцијалиста другог разреда је наставило са лошом пролазношћу коју је остваривало и на претходним класификационим периодима и у претходном разреду.

Може се закључити да одељења финансијских админстратора предњаче по питању успеха, а да треба пратити пролазност оба одељења матураната у профилу финансијски администратор и економски техничар у наредном периоду и реаговати ако се утврди да се стање не мења на боље.

По питању критеријума оцењивања одељењске старешине су изнеле став да нема проблема са критеријумима оцењивања. Критеријуми оцењивања су саопштени благовремено ученицима, а о овој теми се такође говори и на седницма стручних веће. Проценат оцењености је такође задовољавајући у већини одељења, а спорадична слаба оцењеност у појединим предметима је резултат оправданих околности.

Према датим подацима и на основу разговора чланова профилог тима, може се закључити да се допунска и додатна настава редовно организују. Код ученика који похађају овај облик наставе се јављају позитивни ефекти. Међутим као проблем се јавља то што ученици недовољно посећују ове часове, што се посебно односи на допунску наставу. Као проблем се јавља и то што, баш они ученици који имају већи проблем са неким предметом по питању успеха, не похађају овај вид наставе. Закључено је да предметни наставници требају да подстичу ученике на похађање допунске наставе, као и одељењски старешина који треба и родитељима да укаже на значај допунске наставе за успех њиховог детета.

Према броју изостанака структура одељења овог профилног тима је следећа:

|  |  |  |  |
| --- | --- | --- | --- |
| **Одељење** | **Укупан број изостанака** | **Оправдани** | **Неоправдани** |
| I2 | Комерцијалиста | **863** | 34,52 | **804** | 32,16 | **59** | 2,36 |
| I1  | Финансијски администратор | **1077** | 44,87 | **1033** | 43,04 | **44** | 1,83 |
| II1 | Финансијски администратор | **1121** | 46,71 | **1011** | 42,12 | **110** | 4,58 |
| II2 | Комерцијалиста | **1329** | 55,37 | **1166** | 48,58 | **163** | 6,79 |
| III1 | Финансијски администратор | **2186** | 91,08 | **1971** | 82,12 | **215** | 8,96 |
| IV2 | Економски техничар | **3932** | 115,64 | **3342** | 98,29 | **590** | 17,35 |
| IV1 | Финансијски администратор | **2893** | 120,54 | **2513** | 104,7 | **380** | 15,83 |
|  | **13401** | **74,86** | **11840** | **66,14** | **1561** | **8,72** |

Укупан број изостанака је 13401 односно 74,86 по ученику, од тога је 11840 оправданих (66,14) по ученику а 1561 неоправданих (8,72 по ученику). Најмањи број изостанака је направило одељење првог разреда профила комерцијалиста, а затим и одељење првог разреда профила финансијски администратор, док су највећи број изостанака направила одељења четвртог разреда, при чему одељење економских техничара има скоро четири хиљаде изостанака. Међутим, посмарајући број изостанака по ученику највећи број има IV1, одељење финансиских администратора. Оба одељења матураната имају највећи број и оправдани и неоправданих изостанака по ученику.

Овим се потврђује тенденција из претходних разреда да се са преласком у виши разред број изостанака повећава, што потврђује .

Увидом у извештаје одељењских старешина се може видети да у овим одељењима има и велики број ученика који имају преко 20 неоправданих изостанака. У одељењу IV2 постоји и већи број изрешених васпитно дисциплинксих мера, што није случај са одељењем IV1 где је изречена само један васпитно дисциплинска мера, а број изостанака није у складу са бројем. На одељењским већима је констатовано да одељењске старешине ових одељења требају да идентификују предмете из којих се изостаје те да се обрати пажња на ове ученике, нарочито због лишенице да могу остати неоцењени, без права на полагање разредног испита. Такође, одељењске старешине требају што хитније да размотре ситуације код ученика са великим бројем неоправданих изостанака и да покрену поступке у циљу изрицања васпитно – дисциплинких мера, јер је сигурно да поред изостанака ови ученици имају и још неку лакшу повреду обавеза, нарочито што су изостанци резултат избегавања наставе појединих предмета.

 Може се закључити да у циљу решавања уочених проблема по питању броја изостанака и слабог успеха одељења матураната треба разговарати у оквиру ванредних седница одељењских већа, али и на састанцима профилног тима.

 Руководилац профилног тима

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Спасић Елена